ນັກ​ສະ​ແຫວ​ງ​ບຸນ ຮາ​ຈ໌ ແກວ່ງ​ກ້ອນ​ຫີນ​ໃສ່ ເສົາ​ແຫ່ງ ​ຜີ​ສາງ​ມານ​ຮ້າຍ
ຊາວ​ມຸ​ສ​ລິມຫຼາຍກວ່າ 2 ລ້ານ​ຄົນ​ໄດ້​ເຕົ້າ​ໂຮມ​ກັນ​ໃນ​ປະ​ເທດ​ ຊາ​ອຸ​ດີ ອາ​ຣາ​ເບຍ ສຳ​ລັບບຸນປະຈຳປີ ຮາ​ຈ໌, ເຊິ່ງແມ່ນການສະແຫວງບຸນດົນຫ້າວັນ.
ຜູ້ສະແຫວງບຸນໃນບຸນນະມັດສະການ ຮາຈ໌ ທີ່ປະເທດ ຊາອຸດີ ອາຣາເບຍ ໃນວັນອາ ທິດມື້ນີ້ ໄດ້ແກວ່ງກ້ອນຫີນໃສ່ ເສົາຫີນທີ່ເປັນຕົວແທນໃຫ້ຜີສາງມານຮ້າຍ, ເຊິ່ງເປັນ ສັນຍາລັກຂອງການຂັບໄລ່ຜີຮ້າຍອອກຈາກຕົວ ຊາວມຸສລິມຫຼາຍກວ່າ 2 ລ້ານຄົນໄດ້ເຕົ້າໂຮມກັນໃນປະເທດ ຊາອຸດີ ອາຣາເບຍ ສຳ ລັບບຸນປະຈຳປີດັ່ງກ່າວ, ເຊິ່ງແມ່ນການສະແຫວງບຸນດົນຫ້າວັນ ຜູ້ເຄົາລົບບູຊາທັງຫຼາຍໄດ້ໃຊ້ຄ່ຳຄືນຂອງວັນເສົາວານນີ້ ຢູ່ສະຖານທີ່ພັກແຮມອ້ອມ ໂນນຄ້ອຍທີ່ບັນດາຜູ້ນັບຖືສາສະໜາອິສລາມ ຖືວ່າ ພະເຈົ້າໄດ້ທົດລອງຄວາມສັດທາ ຂອງສາດສະດາ ເອບຣາແຮມ ດ້ວຍການສັ່ງໃຫ້ເພິ່ນ ເສຍສະຫຼະລູກຊາຍ ອິມເມລ ຂອງເພິ່ນ ມັນຍັງແມ່ນບ່ອນທີ່ ສາດສະດາ ມູຮຳມັດ ໄດ້ກ່າວຄຳສັ່ງສອນຄັ້ງສຸດທ້າຍ ຂອງເພິ່ນ ມື້ສຸດທ້າຍຂອງບຸນ ຮາຈ໌ ແມ່ນກົງກັບບຸນ ອີດ ອາລ-ອາດາ ເຊິ່ງແມ່ນເທດສະການ ກິນລ້ຽງ ຂອງການເສຍສະຫຼະ, ທີ່ສະເຫຼີມສະຫຼອງກັນໂດຍຊາວ ມຸສລິມ ໃນທົ່ວໂລກ ລັດຖະບານ ຣີຢາດ ໄດ້ໃຊ້ຜູ້ເບິ່ງແຍງຫຼາຍພັນຄົນ, ຜູ້ທີ່ຊ່ວຍຈັດແຈງຄວາມເປັນລະ ບຽບຂອງຝູງຄົນ ເພື່ອປ້ອງກັນການຢຽບກັນຕາຍ ທີ່ໄດ້ເກີດຂຶ້ນໃນງານຫຼາຍແຫ່ງໃນ ປີທີ່ຜ່ານມາ, ເຊັ່ນໃນປີ 2015 ເມື່ອຜູ້ສະແຫວງບຸນປະມານ 2,300 ຄົນໄດ້ເສຍຊີວິດ ບຸນ ຮາຈ໌, ເຊິ່ງແມ່ນນຶ່ງໃນຫ້າເສົາຫຼັກຂອງສາສະໜາອິສລາມ, ໄດ້ຮຽກຮ້ອງໃຫ້ຊາວ ມຸສລິມທຸກຄົນໄປເຄົາລົບ ຢ່າງໜ້ອຍຄັ້ງນຶ່ງໃນຊີວິດຂອງເຂົາເຈົ້າ, ຕາບໃດທີ່ເຂົາ ເຈົ້າຍັງມີສຸຂະພາບແຂງແຮງພໍ ແລະ ມີຄວາມຕັ້ງໃຈທີ່ຈະເຮັດ